કંપનીનું વિઝન એવું છે કે આગળ જતાં આ ઇ-સ્કૂટર એટલું સ્માર્ટ બનશે કે તે યૂઝરના સ્માર્ટફોન સાથે અને કંપનીના એન્જિનીયર્સ બંને સાથે કનેક્ટેડ રહેશે. સ્કૂટરના ટાયરમાં હવા ઓછી હશે તો આપણા સ્માર્ટફોન પર તેનો એલર્ટ આવશે અને સિસ્ટમમાં કોઈ ખરાબી હશે તો કંપનીને જાણ થશે અને કંપની (મિકેનિકલ ખરાબી ન હોય તો) ઓવર-ધ-એર સિસ્ટમ અપગ્રેડ કરશે! સ્કૂટર તેને ચલાવનારનો વપરાશ ધ્યાન રાખશે, એટલે કોઈ વડીલ ચલાવશે ત્યારે ઓટોમેટિક ઇકોનોમી મોડ એક્ટિવેટ કરશે અને કોઈ યંગસ્ટર ચલાવશે ત્યારે સ્પોર્ટ મોડ!